איזטה

שמאל|ממוזער|250px|איזו איזטה- הדגם המקורי
שמאל|ממוזער|250px|איזטה BMW
שמאל|ממוזער|250px|סביבת הנהג המינימליסטית-תשומת לב למנגנון החיבור הייחודי של מערכת ההגה ולוח המחוונים המחובר לדלת הקדמית ונע ביחד איתה בעת הפתיחה
שמאל|ממוזער|250px|מבטים שונים על האיזטה
250px|ממוזער|BMW Isetta at the IAA 2009

**איזטה** (**Isetta** באיטלקית: ISO קטנה) היא דגם של מכונית מיקרו אשר נחשב למצליח ביותר מסוגו בתקופה שלאחר מלחמת העולם השנייה.

## היסטוריה
הדגם הראשון של איזטה יוצר באיטליה בתחילת שנות ה-50 על ידי חברת איזו (ISO), אשר התמחתה בייצור מקררים, קטנועים, ורכבים קלים בני שלושה גלגלים. המטרה הייתה לייצר רכב קטן וזול בייצור המוני. האבטיפוס נבנה בשנת 1952 והתבסס על מנוע של קטנוע.
החשיפה לציבור התקיימה בתערוכת הרכב של טורינו ב-1953 והמכונית עוררה מייד תשומת לב רבה, שכן צורתה לא הייתה דומה לשום כלי רכב מוכר. היא הייתה קטנה מאוד, מעוצבת כביצה, בעלת דלת כניסה חזיתית אשר אליה מחוברת מערכת ההגה ולוח המחוונים, וגג העשוי קנבס.

בדגם הראשון כלל הציר האחורי גלגל אחד בלבד אך עקב בעיות היציבות שהתגלו הוחלף בציר אחורי בן שני גלגלים, אשר המרחק הקצר ביניהם (48 ס"מ בלבד) ייתר את הצורך בדיפרנציאל אחורי לחלוקת הכוח, ובכך הקל גם על המשקל הכולל של כלי הרכב.
איזטה הציעה שני מודלים לבחירה אשר נבדלו זה מזה ברוחב הציר האחורי. הדגם בעל הציר הרחב יותר הוצג כמתאים גם למטען מסחרי קטן וזכה לפופולריות רבה בקרב בעלי המקצוע.

בשנת 1954 התחרו מכוניות איזטה במירוץ בן 1600 ק"מ וזכו בשלושת המקומות הראשונים בקטגוריית המכונית החסכונית. כלי הרכב נסעו במהירות ממוצעת של 70 קמ"ש ואף הגיעו למהירות מקסימלית של 85 קמ"ש.

בשנים הבאות חלה נסיגה בפופולריות של איזטה באיטליה בעיקר כתוצאה מן התחרות מול הדגם החדש של פיאט ה-500. על מנת להתמודד עם קשיי המכירה באיטליה נמכרו זיכיונות ליצור ושיווק של איזטה לחברות בברזיל, צרפת ובלגיה, אולם מכירת הזיכיון המשמעותי ביותר הייתה לחברת BMW הגרמנית, אשר הפכה מאז למזוהה ביותר עם הדגם.

### BMW איזטה

רכישת הזכויות על הדגם ב-1955 אפשרה ל BMW לפעול לפיתוחו ולהפוך אותו למזוהה עימה לחלוטין. בשלב הראשון הוחלף המנוע המקורי במנוע בן צילינדר אחד בנפח 247 סמ"ק ו-13 כוחות סוס, ולאחר מכן הוחלפו גם רוב המכלולים המכניים של הרכב. מהאיזטה המקורית נותר רק עיצוב הבועה-ביצה החיצוני הייחודי, ומנגנון פתיחת הדלת הקדמית, אך מכלולים עיצוביים אחרים הוחלפו, כגון מיקום פנסי החזית ומבנה החלונות. בשנים הבאות הציגה BMW דגמים נוספים של איזטה בנפח מנוע של 300 סמ"ק, ואף דגם עם מנוע 600 סמ"ק ובסיס גלגלים ארוך יותר המיועד לשימוש כרכב מסחרי בעל עיצוב חיצוני קונבנציונלי.
בשנת 1962 הופסק הייצור של איזטה על ידי BMW והוחלף בדגם ה-700 כרכב הקטן של החברה.

בסך הכל יוצרו יותר מ-160,000 איזטות על ידי בעלי הזיכיונות השונים ברחבי העולם.

## מאפיינים טכניים
*אורך: 2290 מילימטר
*רוחב: 1370 מילימטר
*משקל: 330 ק"ג
*מנוע בדגם המקורי: 2 צילינדרים, 2 פעימות בנפח 198 סמ"ק. הספק: 9.5 כוחות סוס ב-4750 סל"ד.
*מנוע BMW: צילינדר אחד, 4 פעימות בנפח 250 סמ"ק. 12 כוחות סוס ב-5800 סל"ד.
*הילוכים: 4 קדמיים, הילוך אחורי.
*בולמי זעזועים: קדמיים-טבעות גומי. אחוריים-קפיצי עלים ומוט מייצב.
*בלמים: קדמיים בלבד.
*מהירות מקסימלית: 75 קמ"ש
*תאוצה: 0-50 קמ"ש ב-30 שניות
*צריכת דלק: 25 ק"מ לליטר

## לקריאה נוספת
* Mort, Norman (2008). Micro Trucks: Tiny Utility Vehicles from Around the World (illustrated ed.). Veloce Publishing. pp. 8–26. 

## קישורים חיצוניים

* http://www.isomillennium.it/isettaING.htm
* https://web.archive.org/web/20051001115358/http://www.microcarmuseum.com/tour/whattadrag.html
* https://www.bloodandcustard.net/BMWIsetta.html
* https://books.google.co.il/books?id=W9H7yyU99BoC&redir_esc=y

קטגוריה:מכוניות מיקרו
קטגוריה:דגמי מכוניות שהושקו ב-1953
קטגוריה:כלי רכב איטלקיים